దుండిగం
దుండిగం ఆంధ్ర ప్రదేశ్ రాష్ట్రం, శ్రీ పొట్టి శ్రీరాములు నెల్లూరు జిల్లా, దగదర్తి మండలంలోని గ్రామం. ఇది మండల కేంద్రమైన దగదర్తి నుండి 18 కి. మీ. దూరం లోను, సమీప పట్టణమైన నెల్లూరు నుండి 44 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 362 ఇళ్లతో, 1377 జనాభాతో 1323 హెక్టార్లలో విస్తరించి ఉంది. గ్రామంలో మగవారి సంఖ్య 712, ఆడవారి సంఖ్య 665. షెడ్యూల్డ్ కులాల సంఖ్య 456 కాగా షెడ్యూల్డ్ తెగల సంఖ్య 43. గ్రామం యొక్క జనగణన లొకేషన్ కోడ్ 591854.పిన్ కోడ్: 524240.
దుండిగం
ఈ గ్రామానికి చెందిన విష్ణువర్ధన్ అను కడు బీద కుటుంబానికి చెందిన బాలుడు, తండ్రి చనిపోవడంతో, చిన్నప్పుడే తల్లితోపాటు హైదరాబాదు చేరాడు. తల్లి ఇతడిని కష్టపడి చదివించుచున్నది. ఇప్పుడీ 13 ఏళ్ళ వయసు గల 8వ తరగతి విద్యార్థి, శిక్షణ తీసుకొని, భారత రక్షణ మంత్రిత్వ శాఖ వారి ఆధ్వర్యంలో నడిచే, డెహ్రాడూన్ లోని రాష్ట్రీయ ఇండియన్ మిలిటరీ కళాశాల వారు నిర్వహించిన ప్రవేశ పరీక్షలో ఉత్తీర్ణుడైనాడు. ఈ అర్హత పరీక్షలో దేశం మొత్తం నుండి 25 మందిని ఎంపిక చేయగా, మన రాష్ట్ర విద్యార్థిఇతనొక్కడే కావడం గమనార్హం. ఈ పరీక్షలొ దాదాపు ఏడేళ్ళుగా మన రాష్ట్రం నుండి ఇంతవరకూ ఎవ్వరూ అర్హత సాధించలేదు. ఇప్పుడితడు డెహ్రాడూనులో 10+2 వరకూ చదివిన తరువాత నేషనల్ డిఫెన్స్ ఎకాడమీ లో సులభంగా ప్రవేశానికి వీలవుతుంది. తరువాత ఇతడు త్రివిధ దళాలలో కీలక అధికారిగా బాధ్యత తీసుకునే అవకాశం ఉంటుంది. [1]